
ประกาศเทศบาลตำบลโพนสา
เรื่อง    นโยบายคุณธรรมและความโปร่งใส
......................................
ตามเจตนารมณ์ของรัฐธรรมนูญแห่งราชอาณาจักรไทย  (ฉบับชั่วคราว) พ.ศ. ๒๕๕๗  พระราชบัญญัติ ข้อมูลข่าวสารของทางราชการ พ.ศ. ๒๕๔๐ พระราชกฤษฎีกาว่าด้วยเกณฑ์และวิธีการบริหารกิจการบ้านเมืองที่ดี พ.ศ. ๒๕๔๖ ยุทธศาสตร์ชาติว่าด้วยการป้องกันและปราบปรามการทุจริตระยะที่  ๓  (พ.ศ. ๒๕๖๐ - ๒๕๖๔) และนโยบายของรัฐบาล  ข้อที่ ๑๐ การส่งเสริมการบริหารราชการแผ่นดินที่มีธรรมาภิบาลและการป้องกันปราบปรามการทุจริตและประพฤติมิชอบในภาครัฐ  กำหนดให้ปลูกฝังค่านิยมคุณธรรม  จริยธรรม และ จิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต  ควบคู่กับการบริหารจัดการภาครัฐที่มีประสิทธิภาพ   เพื่อป้องกันและ ปราบปรามการทุจริตและประพฤติมิชอบของเจ้าหน้าที่ของรัฐทุกระดับ  และตอบสนองความต้องการ   พร้อมอำนวย ความสะดวกแก่ประชาชน   เพื่อสร้างความเชื่อมั่นในระบบราชการ  นั้น


เทศบาลตำบลโพนสา   จึงได้กำหนดนโยบายคุณธรรมและความโปร่งใสเพื่อเป็นมาตรฐาน  แนวทางปฏิบัติ  และค่านิยมสำหรับข้าราชการและบุคลากรขององค์กรให้ยึดถือ   และปฏิบัติควบคู่กับ   กฎ    ระเบียบ  และ ข้อบังคับอื่น ๆ  โดยมุ่งมั่นที่จะนำหน่วยงานให้ดำเนินงานตามภารกิจด้วยความโปร่งใส   บริหารงานด้วยความซื่อสัตย์ สุจริต  มีคุณธรรม  ปราศจากการทุจริต  เพื่อให้บรรลุเจตนารมณ์ดังกล่าว  จึงกำหนดแนวทางให้สำนัก/กอง  ในสังกัด เทศบาลตำบลโพนสา  ถือปฏิบัติและดำเนินการ  ดังนี้
1. บริหารงานและปฏิบัติงานตามหลักธรรมาภิบาล  โดยมุ่งตอบสนองความต้องการของประชาชน ด้วยการบริการที่รวดเร็ว  ถูกต้อง  สมอภาค  โปร่งใส  และเป็นธรรม
2. ปลูกฝังค่านิยมและทัศนคติให้บุคลากรในสังกัด  มีความรู้ความเข้าใจ ยึดหลัดคุณธรรม จริยธรรม นำหลักปรัชญาของเศรษฐกิจพอเพียงมาใช้ในการปฏิบัติงานและดำเนินชีวิต
3. ดำเนินการจัดซื้อ จัดจ้าง  ส่งเสริมการดำเนินการให้เกิดความโปร่งใสในทุกขั้นตอน  และ เปิด โอกาสให้ภาคเอกชน  ภาคประชาสังคม   และภาคประชาชนเข้ามามีส่วนร่วมในการตรวจสอบการปฏิบัติงาน   โดย เปิดเผยข้อมูลข่าวสารในการดำเนินกิจกรรมทุกรูปแบบ
4. ประชาสัมพันธ์ให้ประชาชนแจ้งข้อมูลข่าวสาร แบะแสการทุจริต  ร้องเรียนร้องทุกข์  ผ่านศูนย์ ยุติธรรมชุมชนตำบลโพนสา
5. กรณีพบการทุจริตจะดำเนินการสอบสวนและลงโทษขั้นสูงสุดกับผู้ที่ทุจริตอย่างจริงจัง
จึงประกาศให้ทราบโดยทั่วกัน
ประกาศ  ณ   วันที่  ๒๗  เดือน มกราคม  พ.ศ.๒๕๖๐

